**Сабақтың тақырыбы:** Мақал-мәтел-халық тұжырымы

**Сабақтың мақсаты:**

**1.Білімділік:** Мақал-мәтелдердің сан ғасырлық халықтық мұра екендігін, ел өміріндегі маңызын меңгерту;

**2.Дамытушылық:**Шығармашылық ойлау қабілетін, сыни ойлауын дамыту, өзіндік пікір қалыптастыруға дағдыландыру.

**3.Тәрбиелік:**шешендікке, тапқырлыққа тәрбиелеу.

**Сабақтың әдісі:** «Кең ауқымды дәріс», «Синкуейн», «Кубизм», «Эссе»

**Сабақтың типі:** Жаңа білім беру

**Сабақтың көрнекілігі:** Мақал-мәтелдер жинағы

**Сабақтың барысы**:

**І. Қызығушылықты ояту.**

**«Синкуейн» әдісі.**

Жүзеге асыру қадамдары:

1-қадам:синкуейн жазу үшін негізгі тақырыпты анықтау – 5 жол өлең(көбіне сабақ тақырыбы алынады)

2-қадам:синкуейннің алгоритмі жазуға беріледі:

Бірінші жол - тақырыптың атауы (әдетте зат есім алынады)

Екінші жол – тақырыпты сипаттайтын екі сөз(әдетте сын есім алынады)

Үшінші жол – тақырып туралы қимылды білдіретін 3 сөз (әдетте етістік алынады)

Төртінші жол – тақырыпқа қатысты 4 сөзден тұратын сөз орамы

Бесінші жол – 1 сөз – тақырыптың мәнін ашатын синоним сөз.

3-қадам:үйренген синкуейнді дәптерге жазып алу.Мысалы:

**Үздік синкуейн:**

Тақырыптың аты: Мақал-мәтел

Сипаты: тұжырымды, ойлы

Қимылы: айтамыз, нақтылаймыз, түйіндейміз.

Нақыл сөз: Тоқсан сөздің тобықтай түйіні

Синоним сөз: нақыл

4-қадам:қызығып оқиды,жұпта және топта талқылайды.

5-қадам:ең үздік синкуейн (топтардың пікірі бойынша)класта оқылады.

**ІІ. Мағынаны тану.**

**«Кең ауқымды» дәріс әдісі** бойынша жаңа сабақты меңгерту.

**ІІІ. Рефлексия.**

**1.«Кубизм» әдісі.**

Кубиктің көмегімен төмендегі тапсырмаларға жауап беру.

Ұсынылатын тақырып:мақал-мәтелдер

1.Суреттеңіз. (түсі, пішіні, өлшемі)

2. Салыстырыңыз (неге ұқсайды, неге ұқсамайды)

3.Байланыстарыңыз ( тура елестетіңіз)

4. Талқылаңыз. (Неден тұрады? Неден жасалған? Не үшін?)

5.Қолданыңыз (бұнымен не жасауға болады)

6. Дәлелдеңіз («Ия, «жоқ» деп алыңыз да, дәлелдеңіз, бұл жақсы ма, жаман ба?)

**2. Оқушыларды іздендіре отырып кестені толтыру.**

|  |  |  |
| --- | --- | --- |
| № | Мақал - мәтелдер | Тақырыптары |
| 1 | Денсаулық – зор байлық | ..... |
| 2 | ..... | Өнер – білім |
| 3 | Досы көпті жау алмайды,... | ... |
| 4 | .... | Еңбек |
| 5 | Ата көрген оқ жонар,... | ... |
| 6 | .... | Ынтымақ, бірлік |
| 7 | Ерді намыс өлтіреді,.... | ... |

**ІV. Үйге тапсырма.**

**«Эссе» әдісі**

Мақал-мәтел - халық тұжырымы.

**V.Бағалау.**